अंगिका संगीत केरो आधुनिक बदलाव
अंगिका मं बदलाव केरो खातिर कला आरु संस्कृति, विशेष करी क संगीत मं बहुत चुनौती भरलो छै। बात इ छै की तबला डुग्गी, हारमोनियम पर त गाना होय जाय छै, जे की तनठो पुरानो है गेलै। आय केरो जमाना क हिसाब सं अंगिका मं डिजिटाइजेशन होना खुम्मे जरूरी छै। जेनां बोलीवुडो मं संगीत क निर्माण अत्याधुनिक तरीका स कंप्युटर पर होय छै, ओन्है अंगिका मं भी होय के चाही।  म्यूजिक एरेंज करै देवि युवा सिनी के इ कोर्स करै ल जागरूक होना जरूरी छै जे संगीत मं रूचि राखै छै। हैं चीज के कमी को वजह सं कला संस्कृति समृद्ध नै हुवे पारी रहलो छै। 

शास्त्रीय संगीत क माध्यम सं अंगिका भाषा के गीत क शास्त्रीयता में पिरोना जरूरी छै। राग आधारित रचना, गीत ग़ज़ल, भजन, कव्वाली,सूफी आदि केरो शास्त्रीयता मं‌ ढालना जरूरी छै।  होना ई चाहियो कि अलग अलग रागो मं बंदिश केरो निर्माण आपनो भाषा मं होय के चाही। जौं ऐहनो हुवे लागतै, तब्बे देखियो अंगिका भाषा सांस्कृतिक आरु सांगीतिक दृष्टिकोण सं एक बहुविध संपूर्ण भाषा बनतै। लोग्हौ सिनी के सोशल मीडिया पर सक्रिय रहै ल पड़तै। कलाकार सब के बढ़ावा दै ल पड़तै आरु उ भी बिना भेदभाव के। हुवे साकै तो अंगिका समाज के लोग,समूह द्वारा आर्थिक मदद भी बीच बीच मं करलो जाय, तब्बे फेनू वें स्टूडियो, संगीत आदि पर धड़ल्ला सं काम करतै।
अंगिका मं बदलाव केरो खातिर कला आरु संस्कृति, विशेष करी क संगीत मं बहुत चुनौती भरलो छै। बात इ छै की तबला डुग्गी, हारमोनियम पर त गाना होय जाय छै, जे की तनठो पुरानो है गेलै। आय केरो जमाना क हिसाब सं अंगिका मं डिजिटाइजेशन होना खुम्मे जरूरी छै। जेनां बोलीवुडो मं संगीत क निर्माण अत्याधुनिक तरीका स कंप्युटर पर होय छै, ओन्है अंगिका मं भी होय के चाही।  म्यूजिक एरेंज करै देवि युवा सिनी के इ कोर्स करै ल जागरूक होना जरूरी छै जे संगीत मं रूचि राखै छै। हैं चीज के कमी को वजह सं कला संस्कृति समृद्ध नै हुवे पारी रहलो छै। 

शास्त्रीय संगीत क माध्यम सं अंगिका भाषा के गीत क शास्त्रीयता में पिरोना जरूरी छै। राग आधारित रचना, गीत ग़ज़ल, भजन, कव्वाली,सूफी आदि केरो शास्त्रीयता मं‌ ढालना जरूरी छै।  होना ई चाहियो कि अलग अलग रागो मं बंदिश केरो निर्माण आपनो भाषा मं होय के चाही। जौं ऐहनो हुवे लागतै, तब्बे देखियो अंगिका भाषा सांस्कृतिक आरु सांगीतिक दृष्टिकोण सं एक बहुविध संपूर्ण भाषा बनतै। लोग्हौ सिनी के सोशल मीडिया पर सक्रिय रहै ल पड़तै। कलाकार सब के बढ़ावा दै ल पड़तै आरु उ भी बिना भेदभाव के। हुवे साकै तो अंगिका समाज के लोग,समूह द्वारा आर्थिक मदद भी बीच बीच मं करलो जाय, तब्बे फेनू वें स्टूडियो, संगीत आदि पर धड़ल्ला सं काम करतै।